ፈሪሳዊ፦ «ፓራሽ» ከሚለው ከዕብራይስጥ ቃል የወጣ ነው። ትርጉሙም የተለየ ማለት ነው። እነዚህም ምንም የቅኝ አገዛዝ ቀንበር መላልሶ ቢያደቃቸውም፥ ባህልና ልምዳችን አይነካ፥ በሃይማኖትም የሙሴን ሕግና የነቢያትን መጻሕ ፍት የምንጠብቅ እኛ ብቻ ነን ባዮች ነበሩ። ስለዚህ ከአይሁድ ዘር ውጭ ከሆነ ከማንኛውም ጎሳና ዘር ጋር በባህልና በሥልጣኔ መቀራረቡን እንደ መርከስና ሕግ እንደመተላለፍ ይቆጥሩት ነበር። የመሲሕንም መምጣት ነቅተውና ተግተው ይጠብቁ ነበር። ለዚህም ዋናው ምክንያታቸው ሀገራቸው ፍልስጥኤምን ከሮም ግዛት ነጻ ለማውጣት የቆየ ጉጉት ስላ ላቸው ነው። እንደነርሱ አስተሳሰብ መሲሕ ሲመጣ የጦር ኃይል አቋቁሞ፥ ራሱ የጦር መሪ ሆኖ፥ የሮማን የቅኝ ግዛት ቀንበር አውልቆ ጥሎ የዳዊትን ቤተመንግሥት የሚያድስ መሲሕ ይጠባበቁ ነበር። ምንም አንኳ ከትንሣኤ በኋላ ሥጋዊ ኑሮ አለ ብለው ቢያምኑም ትንሣኤ ሙታን መኖሩን ያውቁ ነበር፡፡ በዕለታዊ ኑሯቸውም ብዙ ሀብት የሌላቸውና በዕው ቀትም መጠነኞች ነበሩ።
